Република Србија

Предшколска установа „Уб“ Уб

Број: 73/2018-01
Датум: 08.02.2018.
  На основу  члана 119. став 1. тачка 1. Закона о основама система образовања и васпитања (,,Сл.гласник РС'', бр.88/2017.) и члана 36. Статута  Предшколске установе  ,,Уб“ Уб, Управни одбор  Установе на својој  III седници    одржаној  дана 08 02 2018. године, донео је 
П Р А В И Л Н И К

о  ближим условима за утврђивање приоритета
за упис деце у Предшколску установу ,,Уб'' Уб
I  ОПШТЕ ОДРЕДБЕ
Члан 1.

      Овим Правилником прописују се ближи услови за утврђивање  приоритета  за упис деце у Предшколску установу ,,Уб'', Уб  (у даљем  тексту : Установа), а према потребама радних људи и грађана општине Уб.
Члан 2.
   У Установу се примају деца на целодневни боравак од  1  до  6,5  година старости  у зависности од смештајних могућности.

Члан 3.

    Пријем деце у Установу врши се на основу јавног конкурса који расписује  Управни одбор Установе.

Члан 4.

      Поступак пријема и доношење одлуке о пријему деце у вртић врши Комисија за пријем деце коју именује Управни одбор Установе.
Члан 5.

    По расписаном конкурсу за пријем деце у Установу који траје најдуже 30 дана, родитељ, старатељ подноси Установи, документа и то:

· захтев за пријем детета (добија се у Установи);
· извод из матичне књиге рођених  за дете;
· доказ да је у радном односу или ангажован код послодавца на основу било ког уговора (фотокопију радне књижице за родитеље или фотокопија потврде о поднетој пријави на обавезно социјално осигурање или фотокопија било којег уговора по којем се са сигурношћу може утврдити  да је запослени у радном односу или ангажован по било ком основу у моменту подношења пријаве или потврда послодавца о запослењу;  
· доказ о месту пребивалишта  (фотокопија личне карте).
Члан 6.
     Деца која су у предходној години била уписана  у Установу, а нису раскинула уговор, чији су родитељи измирили све обавезе према Установи настављају да користе услуге Установе, без подношења захтева на расписани конкурс из члана 3. овог Правилника.

II   БЛИЖИ УСЛОВИ  ЗА  УПИС ДЕЦЕ  У  УСТАНОВУ

Члан 7.
      Предшколска установа у складу са својим могућностима и исказаним потребама породице за различитим програмима предшколког  васпитања и образовања, на захтев родитеља, односно старатеља врши упис деце предшколског  узраста према следећим критеријумима за утврђивање  приоритета за упис: 
1) деца из друштвено осетљивих група:
(1) деца жртве насиља у породици; 

(2) деца из породице која користе неки облик социјалне заштите и деца без родитељског старања;
(3) деца самохраних родитеља;
(4) деца из социјално нестимулативних средина;
(5) деца са сметњама у психофизичком развоју;
(6) деца из породице у којој је дете које је тешко оболело или има сметње у психофизичком развоју;
(7) деца тешко оболелих родитеља;
(8) деца чији су родитељи ратни војни инвалиди или имају статус расељеног или прогнаног лица;
(9) деца предложена од стране центра за социјални рад;
(10) деца из средина у којима је услед породичних и других животних околности угрожено здравље, безбедност и развој;

            2) деца запослених родитеља, ученика   и  студената;

            3) деца која имају статус трећег и сваког наредног детета у примарној породици;

            4) деца чија су браћа или сестре уписани у исту  предшколску установу;

            5) деца чији  је један   родитељ запослен, а други   није у радном односу;

            6) остала деца (са територије друге општине у колико има слободних  места у васпитним групама)
Члан 8.

Бодовање деце по захтевима за пријем по расписаном конкурсу врши  се на следећи начин:
1) деца из друштвено осетљивих група ___________________  100  бодова

2)  деца запослених родитеља, ученика  и студената __________70  бодова

3)  деца која имају статус трећег и сваког наредног детета у примарној породици  _______________________________       додаје  се  10  бодова

4) деца    чија   су   браћа  или  сестре  уписани  у  исту     предшколску 

установу   __________________________________     додаје се  10 бодова
5)  деца   чији    је    један   родитељ запослен, а други   није   у    радном односу   _____________________________________________   30  бодова
6)  остала деца (са територије друге општине у колико има слободних  места у васпитним групама) _________________________________    5    бодова
     Уколико се захтев за пријем односи на треће и свако наредно дете у породици, утврђеном броју бодова додаје се додатних 10 бодова.
      Уколико родитељ конкурише за више од једног детета, свако наредно дете има  додатних  10 бодова.

Члан 9.
     Деца родитеља који нису запослени  примаће се само у оним узрастима и групама где евентуално буде имало места.

Члан 10.

       Ако се на конкурс јави мање деце него што у васпитним групама има слободних места,а постоји интерес родитеља, деца ће се примати без бодовања, као и деца са територије  друге општине.
Члан 11.

     Бодовна листа се сређује према броју деце у јасленим и васпитним групама.
Члан 12.

       Рангирање деце врши се на основу броја бодова који се добије по овом Правилнику.

       Захтеви родитеља чија деца не могу да се приме због ограничених смештајних капацитета Установе задржавају се у Установи и исти се решавају током године, уколико се укажу слободна места на основу  бодовне листе.
Члан 13.

        Бодовна листа истиче се на огласној табли Установе на увид родитељима.
Члан 14.

     Родитељ, односно старатељ детета чије дете није примљено у Установу има право да поднесе приговор Управном одбору Установе, у року од 15 дана од дана истицања  бодовне листе на огласној табли Установе.
III  ПРАВА И ДУЖНОСТИ РОДИТЕЉА И УСТАНОВЕ

Члан 15.
        Родитељ чије је дете примљено у Установу, дужан је да обавести Установу да прихвата  пријем и да у року који одреди Установа обавештењем, закључи уговор о коришћењу услуга Установе.
       Уколико родитељ у року из претходног става не обавести Установу о прихватању пријема и не потпише уговор,сматраће се да не прихвата упис детета у Установу, те ће се његов захтев брисати из евиденције.
Члан 16.

          Права и обавезе родитеља  и Установе, регулишу се уговором о коришћењу услуга Установе.

Члан 17.

        Родитељ  је дужан да пре почетка коришћења услуга  Установе  за примљено дете прибави лекарско уверење.

Члан 18.

         Уколоко лекарско уверење одлаже упис детета (дете  тренутно болесно), као и у другим оправданим случајевима, родитељ је дужан да склопи уговор са Установом и преузме обавезу плаћања услуга (режијски трошкови).
Члан 19.

     Родитељ, односно други законски заступник детета врши уплату за услуге које му пружа Установа, месечно у складу са потписаним уговором, по правилу најкасније до 10.ог  у месецу за предходни месец.

Уколико родитељ касни са уплатом, не може користити услуге Установе, све док исте не измири.

Члан 20.
Уколико родитељ не уплати Установи  услуге за два месеца узастопно, Комисија за пријем деце, на основу расположиве документације брише дете  са евиденције, односно исписује га, о чему је дужна да на 7 дана раније писмено  обавести  корисника услуга да ће дете бити брисано из евиденције, односно исписано из Установе.
Установа има право да раскине уговор  и уколико корисник  услуга не извршава и друге обавезе предвиђене уговором.
Члан 21.

           Уколико корисник  услуга жели да раскине  уговор, дужан је да свој захтев за раскид уговора достави Установи, најкасније 15 дана пре прекида коришћења услуга.
Члан 22.
     Овај Правилник ступа на снагу осмог дана од дана објављивања на огласној табли Установе.

Уб, ____________                                        
                                                                                           ПРЕДСЕДНИК

                                                                                                  УПРАВНОГ ОДБОРА

                                                                                                   ___________________

                                                                                                   Ђорђе Ђурђевић
